Dekor vir troudag lus vir die oog | Netwerk24
Dekor vir troudag lus vir die oog
Deur Hanri Wondergem 17 Oktober 2020 06:46
Geen dogtertjie droom oor haar troudag sonder om te dink aan die blomme, kerse en pragtig gedekte tafels nie, sê Anzel Meintjes van die Wedding Hub SA. Dié droom gaan bewaarheid word vir die wenners van vanjaar se Wedding Hub-skattejag.
The Flower and Wedding Yard borg blomme en dekor ter waarde van R42 000 om die troues van dié wat die eerste, tweede en derde plek in die skattejag behaal, 'n lus vir die oog te maak.
"Ons gaan die wenners se troues omskep in hul perfekte droomdag-prentjie," waarborg Susan van Biljon, die eienaar van The Flower and Wedding Yard.
'n Voorbeeld van hoe The Flower and Wedding Yard met dekor toor om 'n sprokiestroue te verseker.Foto's: The Flower and Wedding Yard
Sy sê haar onderneming bied 'n wye verskeidenheid dienste aan, "van dekor- en blomstilering, dekor-verhuring, bloemiste, koördinering en skryfbehoeftes tot drapering, feetjieligte en veel meer".
Boonop ontwerp Biljon en haar span eiesoortige pakkette wat aan elke bruid se vereistes voldoen.
Verloofde paartjies word genooi om in te skryf vir die skattejag, wat op 7 November begin. Hulle sal leidrade volg en legkaarte bou met die hoop om 'n troue, wittebrood en vele ander pryse te wen.
Besoek www.weddinghub-sa. co.za vir meer inligting oor die skattejag, wat moontlik gemaak word deur onder meer Wedding Hub, Diep in die Berg, Olivelli, Beeld en Pretoria FM.